Alhoewel die elektroniese data van die VOC aandui dat Henricus op die skip Zeeduin was ten tye van die skip se verlies, vertel die VOC Soldijboek van die Zeeduin 'n ander verhaal. Hy was in die hospitaal opgeneem met sy aankoms in die Kaap volgens die eerste konsolidasie van die soldijboek. Daarna is hy periodiek betaal aan die Kaap as soldaat tot en met sy terugkeer met die skip Voorschotten na Nederland op 9 Feb 1789. Voor sy vertrek word 'n dogterjie Hendrica gedoop op 10 Aug 1788 van wie die moeder Sylvia van die Kaap was. Sy beweer dat Hendrik Bernard Hijmans die vader is volgens die doop rekord. Hy het egter geen erkenning van die bestaan van die kind in sy testament later vermeld nie. Hy arriveer op 1 Junie 1789 in Nederland.